Enciklopedija Lietuvai ir pasauliui

Enciklopedija Lietuvai ir pasauliui (ELIP) – internetinė enciklopedija, visuotinių žinių apie Lietuvą ir lietuvius kaupykla lietuvių kalba, kuria nemokamai gali naudotis kiekvienas. Enciklopedijoje taip pat pateikiama informacija apie pasaulį: įvairias šalis, jų asmenybes, reiškinius ir kt. Joje siekiama vienoje vietoje sujungti informaciją, skelbtą spausdintose ir virtualiose enciklopedijose, specializuotuose žinynuose, mokslo darbuose, žodynuose, bibliotekų ir muziejų saugyklose.„Sava Lietuva“, 392 nr. ISSN 1392-9127. Pasaulio lietuvis. ELIPLRT Radijas. „Žinių amžius“, 2013-12-18 16:03.  Į ELIP knygyną keliamos išleistų knygų skaitmeninės kopijos.ENCIKLOPEDIJA LIETUVAI IR PASAULIUI: reikia pagalbos. Mokslo Lietuva, 2024-03-18. Nuoroda tikrinta 2024-05-16.

Enciklopedija naudoja atvirojo kodo paremtą mediawiki programinę įrangą, taiko nedidelius apribojimus straipsnių kūrėjams, siekiant pateikiamo turinio patikimumo, pagrindimo šaltiniais, apsaugos nuo vandalizmo. Straipsnius rašyti galima kiekvienam užsiregistravusiam autorizuotam dalyviui, tačiau paruošti straipsniai peržiūrimi tos srities specialistų arba už tematiką atsakingų redaktorių. Sukurtas turinys saugomas Lietuvoje esančiuose serveriuose, kuriuos skyrė Vilniaus universitetas (2022 m. duomenimis, ELIP skirti trys virtualūs serveriai). Turinys pateikiamas pagal Creative Commons Attribution Share Alike licenciją. Projekto plėtra rūpinasi ELIP paramos fondas.

 Istorija 

2012 m. aktyviausių lietuviškosios Vikipedijos dalyvių, Lietuvoje ir užsienyje gyvenančių lietuvių pastangomis skaitmeninėje erdvėje buvo pradėta kurti Enciklopedija Lietuvai ir pasauliui (ELIP). Tarp enciklopedijos įkūrėjų – informatikas Vitas Povilaitis, kraštotyrininkas Algirdas Vilkas, žurnalistas Rimantas Lazdynas.„Nauja alternatyva Vikipedijai“. Širvis. Nuoroda tikrinta 2022-03-11. Anot V. Povilaičio, sukurti enciklopediją paskatino „kilę ginčai Vikipedijoje, diskusijos, jog ne viskas turi būti plačiai ir išsamiai publikuojama, o tik kas svarbiausia“.

Iš pradžių enciklopedija veikė JAV nuomojamame serveryje www.litu.com; paskui, ELIP idėjai ir modeliui sulaukus palaikymo iš Kompiuterininkų sąjungos vadovybės ir Matematikos ir informatikos instituto, projektui suteikta vieta serveryje, esančiame Lietuvoje valstybės apskaitoje.Enciklopedija Lietuvai ir Pasauliui. Draugas, 2012-06-02, p. 7.

2019 m. rugpjūčio 30 d. Nacionalinėje Mažvydo bibliotekoje visuomenininkai įkūrė ELIP paramos fondą, kurio direktoriumi išrinko Joną Milerių.Dr. Raimundas Kaminskas. Apie „Enciklopedija Lietuvai ir Pasauliui“ paramos fondo metinį susirinkimą

ELIP įtraukta į LR Seimo 2020 m. patvirtintą „Lietuvių kalbos plėtros skaitmeninėje terpėje ir kalbos technologijų pažangos 2021–2027 m. gairių“ įgyvendinimo projektą.LMA. Konferencija – diskusija „Enciklopedijos Lietuvai ir pasauliui“ dabartis ir ateitis (2022-09-14)

 Šaltiniai 

 Nuorodos 

 Oficiali svetainė 
 Enciklopedija:Straipsnių kūrėjai 
 Enciklopedija:Atspindžiai žiniasklaidoje 
 Knyga Lietuvai ir pasauliui knyga.lietuvai.lt 

Kategorija:Elektroninės enciklopedijos
Kategorija:Lietuviškos enciklopedijos